Document ID: 32011D0865

RÅDETS AFGØRELSE
af 19. december 2011
om udnævnelse af et medlem af Det Videnskabelige og Tekniske Udvalg
(2011/865/EU)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Atomenergifællesskab, særlig artikel 134,
under henvisning til udtalelse fra Europa-Kommissionen, og
ud fra følgende betragtninger:
(1)
Ved afgørelse af 22. januar 2008 (1) udnævnte Rådet medlemmerne af Det Videnskabelige og Tekniske Udvalg (»udvalget«) for perioden den 22. januar 2008 til den 22. januar 2013.
(2)
Efter at Juan Antonio RUBIO RODRÍGUEZ er afgået ved døden, er en plads som medlem af udvalget blevet ledig. Der bør derfor udnævnes et nyt medlem -
VEDTAGET DENNE AFGØRELSE:
Artikel 1
Cayetano LÓPEZ udnævnes hermed til medlem af Det Videnskabelige og Tekniske Udvalg som efterfølger for Juan Antonio RUBIO RODRÍGUEZ for den resterende del af dennes mandatperiode, dvs. indtil den 22. januar 2013.
Artikel 2
Denne afgørelse træder i kraft på dagen for vedtagelsen.
Udfærdiget i Bruxelles, den 19. december 2011.

Labels: 15